**AKTIVNOSTI UČENIKA**

Štednja nam je potrebna za osiguranje bolje budućnosti. Štednja nije samo čuvanje novca u bankama već postoje različiti oblici štednje. Na koje sve načine možemo štedjeti analizirati će učenici trećih i četvrtih razreda kroz nastavni predmet Poduzetništvo.

Učenici će birati između dvije teme: *Reciklaža* i *Obnovljivi izvori energije.*

Učenici će na internetu istražiti zanimljivosti o zadanoj temi te odabrati prikladne izvore informacija. Učenici će u digitalnom alatu prema vlastitom izboru, ovisno o odabranoj temi, prikazati kako recikliranjem **štedimo prirodne resurse,** skupe sirovine i energiju, ali i čuvamo okoliš odnosno kako snagom sunca, vjetra i vode **štedimo** električnu energiju. Učenici će planirati osobnu potrošnju i osmisliti svoju vlastitu štednju. Nakon izrade digitalnog sadržaja učenici će prezentirati svoj rad pred ostalim učenicima u razredu te se međusobno vrednovati prema unaprijed zadanim kriterijima. Najbolje radove učenici će postaviti na Padlet.

**ISHODI**

- objasniti osnovne namjene štednje

- ukazati na nužnost štednje

- razviti svijest o potrebi očuvanja postojećih resursa

- razviti svijest o nužnosti štednje

- racionalno upravljati troškovima

- planirati osobnu potrošnju

- osmisliti individualnu štednju